सूरज सुआस्थ ते जीवन शक्ति दा भण्डार ऐ। मनुक्ख सूरज दे जिन्ने मते सम्पर्क च रौह्‌ग उन्ना गै मता सुआस्थ रौह्‌ग उन्ना गै मता सुआस्थ रौह्‌ग। जेह्‌ड़े लोक अपने घर गी चबक्खियां खिड़कियें कन्नै बन्द करियै रक्खदे न ते सूरज दी लोऽ गी घर च बड़न नेईं दिंदे ओह् लोक म्हेशां रोगी बने दे रौंह्दे न। सूरज दी रोग नाशक शक्ति दे बारे च अथर्ववेद दे इक मंत्र च साफ गलाया गेआ ऐ जे सूरज दुआई बनांदा ऐ, विश्‍व च प्राण रूप ऐ ते अपनी किरणें पास्सेआ जीवें दा सुआस्थ ठीक रक्खदा ऐ। पर मते हारे लोक अग्यानवश न्हेरे थाह्‌रें च रौंह्‌दे न ते सूरज दी शक्ति थमां लाऽ नेईं चुक्कदे। सूरज जिमीं उप्पर स्थित रोगाणुएं, कृमियें गी नश्ट करियै हर रोज किरणें दा सेवन करने आह्‌ले माह्‌नू गी दीर्घायु बी प्रदान करदा ऐ।